भवन निर्माण कार्य के दौरान पास की दुकान की दीवार ढही
शहरके बाजरवाड़ा स्थित एक भवन के निर्माण कार्य के दौरान बुधवार देर रात को पास की दुकान की दीवार ढह गई। हालांकि इससे किसी को क्षति नहीं पहुंची, क्योंकि दुकान में काम करने वाले कारीगर शाम छह बजे काम खत्म कर घर जा चुके थे। लेकिन पास के दुकान की दीवार ढहने से दुकान मालिक सयैद अली अरशद को नुकसान हुआ। दुकान में टूल्स का कार्य होता है। भवन के पास की दुकान में एक हॉल एक कमरे की पटिट्यां गिर गई।
दुकान मालिक सयैद अली अरशद ने बताया कि बाजरवाड़ा स्थित उनकी दुकान है, पास ही एक भवन में निर्माण का कार्य चल रहा था। रात को करीब 8 बजे दुकान की पूरी दीवार ढह गई। उस समय वे मस्जिद में थे। अरशद ने बताया कि भवन की नींव दिन भर जेसीबी से खोदी जा रही थी। ऐसे में नींव की अधिक खुदाई होने की वजह से शायद दुकान की प्रमुख दीवार ढह गई। इससे दो कमरों की पटिट्यां भी नीचे गिर गई। दुकान के बाकी हिस्सों में भी दरारें आई है। इससे दुकान में रखा सामान कुछ अन्य सामान भी पटियों के नीचे दब गए।
नागौर. बाजरवाड़ामें भवन निर्माण कार्य के दौरान ढही पास की दुकान की दीवार।
hin_Deva hin_Deva hin_Deva hin_Deva